Manola Brunet

Manola Brunet India (Cariñena, 1955) klima-aldaketan aditua den geografo espainiarra da. 2018ko apirilaz geroztik, Munduko Meteorologia Erakundeko Klimatologia Batzordeko buru da, eta duela laurogeita hamar urte sortu zenetik batzordeko buru izan den lehen emakumea da. Berreraikuntza instrumentalaren eta klimaren analisiaren arloetan aditua da nazioartean, eta ibilbide luzea egin du Munduko Meteorologia Erakundearekin lankidetzan, 2001etik Klimatologia Batzordearen jardueretan parte hartuz. 2005ean, klima zaintzeko eta aztertzeko taldeko presidentekide izendatu zuten. Rovira i Virgili Unibertsitateko Geografia Saileko Klimatologia irakaslea eta unibertsitate bereko Klima Aldaketaren Zentroko zuzendaria da.
 Ibilbidea 
Manola Geografia eta Historian doktorea da (Geografia saila), Bartzelonako Unibertsitatean. 1982an Bartzelonako Unibertsitateko VII. dibisioko irakaslea izan zen Tarragonako campusean. 1995etik 2003ra, URVko Klima Aldaketaren Ikerketa Taldeko (GRCC) zuzendarikidea izan zen, eta, ordutik 2008ra, URVk Klima Aldaketari buruzko Zentroa sortu zuen Ebroko Lurren Campusean, eta zentro horretako lehen zuzendaria izan zen.

2002az geroztik, Global Climate Observing System (GCOS) Atmosphere Observation Panel for Climate (AOPC) Surface Pressure Working Group-ekin lankidetzan dihardu.  2005az geroztik, “Visiting Fellow” da East Angliako Unibertsitateko (Norwich, Erresuma Batua) School of Environmental Sciences eskolako Climic Research Unit-en. 

Berreraikuntza instrumentalaren eta klimaren analisiaren arloetan aditua da nazioartean, eta ibilbide luzea egin du Munduko Meteorologia Erakundearekin lankidetzan. 2001az geroztik, Klimatologia Batzordearen jardueretan parte hartu du, eta 2005ean izendatu zuten klima zaintzeko eta aztertzeko taldeko presidentekide.

2018ko apirilean, MMEko Klimatologia Batzordearen 17. Konferentzian, batzordeko presidente hautatu zuten, eta presidenteorde Barbara Tapia txiletarra. Ia 90 urteko historian lehen aldiz, erakundeko bi zuzendaritza-postuak emakumeek betetzen dituzte. Espainiako lehena ere bada postu horretan. Klimatologiaren Nazioarteko Batzordea klima ezagutzeko jarduerak zuzentzen dituen MMEko zortzi batzordeetako bat da, garapen sozioekonomiko iraunkorra eta ingurumenaren babesa bultzatzeko. MMEren Eskualdeko Zentro Klimatikoen sarea koordinatzen du, urtaroen iragarpenak egiteko; munduko klimaren egoeraren arduraduna da, eta atmosferaren eta ozeanoaren zirkulazioaren anomalien egoeraren jarraipen-txostenak egiten ditu aldizka, hala nola El Niño/La Niña eta Oscilación del Sur.

Espainiako Klimatologia Elkarteko Zuzendaritza Batzordeko eta Kataluniako Meteorologia Zerbitzuko Aholku Batzordeko kidea da. Ikerketa datu klimatikoen arkeologian eta klimaren berreraikuntza instrumentalean zein aldakortasun eta aldaketa klimatikoaren azterketan oinarritzen da.

 Sariak eta aintzatespenak 

 2019. Narcís Monturiol Domina zientzia eta teknologia garatzen laguntzeagatik.

 Erreferentziak 

 Kanpo estekak 

 Klima aldaketa
 Manola Brunet. Euskadi Irratian egindako elkarrizketa
 Elkarrizketa: "Pobreziaren ondorioz, biztanleria ahulagoa da muturreko gertakari klimatikoen aurrean"

Kategoria:Geografoak
Kategoria:Klimatologoak
Kategoria:Emakume irakasleak
Kategoria:Emakume zientzialariak